Нови Сад, 31.5.2022. року

**Конкурс за вибор литерарней роботи на тему**

**„Тото ми – мултикултурална младеж, живот у вецейязичней фамелиї”**

Форум за едукацию, сотруднїцтво, афирмацию и потримовку гражданскому дружтву, Нови Сад (скрацена назва: ФЕСАП), у сотруднїцтве зоз Покраїнским секретариятом за образованє, предписаня, управу и национални меншини – национални заєднїци (Секретарият), у рамикох подпроєкту „Мултикултурализем на клик”, односно проєкту „Афирмация мултикултурализма и толеранциї у Войводини”, розписує Конкурс за подношенє авторских материялох на тему промовованя мултикултурализма и унапредзеня медзинационалней толеранциї и очуваня културного идентитету етнїчних заєднїцох у АП Войводини, под назву **„Тото ми – мултикултурална младеж, живот у вецейязичней фамелиї”.**

Право участвовац маю школяре штреднїх школох зоз АП Войводини.

На конкурс ше подноши литерарну роботу з яку ше описує живот у вецейязичних фамелийох младих у єдним мултикултуралним штредку.

У рамикох наведзеней теми авторски материял ма виражиц автентичне особне видзенє етнїчней рижнородносци або културних специфичносцох етнїчних заєднїцох зоз АП Войводини.

Роботу вирабя єден автор, на язику хтори хаснує (роботи ґрупи авторох ше нє будзе розпатрац).

Єден автор може поднєсц єдну роботу на наведзени конкурс.

Ґу роботи, потребне доручиц и провадзацу документацию:

* формулар прияви;
* вияву родителя/старателя автора о авторских правох на твор;
* потвердзенє школи о статусу рядового школяра.

**Роботи и провадзацу документацию ше подноши у електронскей форми**, прейґ апликациї на интернет-боку Секретарияту, на адресу: <http://185.166.125.137/konkursi-2021-4/>.

**Провадзацу докуметацию ше доручує и у ориґиналу, по пошти,** на адресу Форуму за едукацию, сотруднїцтво, афирмацию и потримовку гражданскому дружтву:

ФЕСАП

Поштански фах 112

21101 Нови Сад

Формулари провадзацей документациї за участвованє на конкурсу мож найсц на интернет-боку ФЕСАП, на адреси: [www.fesap.org.rs](http://www.fesap.org.rs) або на интернет-боку Секретарияту на адреси: <http://www.puma.vojvodina.gov.rs>

Термин за подношенє роботох то 20. юний 2022. року.

Селекцию роботох цо сцигли ше постави на интернет-презентацию ФЕСАП и Секретарияту, з наводзеньом авторох материялу.

Авторски материяли подношительох вреднує и оценює Конкурсна комисия, хтора формована з представительох ФЕСАП, Секретарияту, представительох образовних установох и визначних поєдинцох з обласци теми конкурсу.

Конкурсна комисия составя ранґ-лїстину приявох цо сцигли и одлучує о додзельованю наградох.

Авторох найлєпше ранґованих роботох ше наградзує з мултимедиялнима пошоренями (три награди).

ФЕСАП додзелює награду авторови на основи контракту, хтори ше заключує з родичами/старателями автора.

З контрактом о наградзованю побиднїка ше прецизує шицки права, шицки обовязки и одвичательносци автора материялу, як и ФЕСАП. З контрактом автор на ФЕСАП и Секретарият преноши права на дальше нєогранїчене хаснованє материялу. Кед автор наградзеного материялу нє подпише контракт у предписаним термину, будзе ше тримац же одступел од награди и припадаюцу награду ше додзелї шлїдуюцому ранґованому авторови.

Др Ида Кабок,

предсидателька Управного одбору ФЕСАП